โควิดทำรายได้ขาย KISS ลด ฉุดกำไรปี 64 หาย 29% ยังปันผล 0.10 บ.
โควิดทำรายได้ขาย KISS ลด ฉุดกำไรปี 64 หาย 29% เหลือ 118.57 ลบ. จากปีก่อนกำไร 167.99 ลบ. ยังปันผล 0.10 บ./หุ้น ขึ้นเครื่องหมาย XD วันที่ 3 พ.ค. 65 กำหนดจ่ายเงิน 24 พ.ค.65
โควิดทำรายได้ขาย KISS ลด ฉุดกำไรปี 64 หาย 29% เหลือ 118.57 ลบ. ยังปันผล 0.10 บ. ขึ้นเครื่องหมาย XD วันที่ 3 พ.ค. 65
24 ก.พ. 2565

บริษัท โรจูคิส อินเตอร์เนชั่นแนล จำกัด (มหาชน) หรือ KISS รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

KISS โควิดทำรายได้ขายลด ฉุดกำไรปี 64 หาย 29%
โดยผลการดำเนินงานงวดปี 2564 มีกำไรลดลง เนื่องจากบริษัทฯ มีรายได้จากการขายสินค้าและบริการสุทธิ 772.3 ล้านบาทลดลงร้อยละ 20.0 เมื่อเทียบกับปีก่อน โดยในปี 2564 ตลาดสินค้าอุปโภคบริโภคยังคงได้รับผลกระทบอย่างต่อเนื่องจากการแพร่ระบาดของเชื้อไวรัส COVID-19 ในประเทศไทย ด้วยจำนวนผู้ติดเชื้อที่เพิ่มขึ้นอย่างมากและการล็อกดาวน์บางช่วง ท าให้ประชาชนส่วนใหญ่งดการออกจากบ้านและ Work from Home อย่างยาวนาน ส่งผลให้อัตราการบริโภคผลิตภัณฑ์ของใช้ส่วนตัวและเพื่อความงาม (Personal Care and Beauty Care) ลดลง
นอกจากนี้ที่ประชุมคณะกรรมการบริษัทฯ เมื่อวันที่ 23 ก.พ.2565 มีมติอนุมัติจ่ายปันผลจากงวดดำเนินงานวันที่ 1 ก.ค. 2564 ถึงวันที่ 31 ธ.ค. 2564 เป็นเงินสดในอัตรา 0.10 บาท/หุ้น กำหนดวันขึ้นเครื่องหมาย XD วันที่ 3 พ.ค.2565 และกำหนดจ่ายเงินปันผลในวันที่ 24 พ.ค.2565